Национален алианс за социална отговорност - 13.12.2013 - Плевен, Регионална среща на доставчиците на социални услуги
На 13 декември 2014 г. в сградата на община Плевен се проведе среща на доставчиците от община Плевен. Срещата се проведе по инициатива на Национален алианс за социална отговорност и бе организирана със съдействието на Община Плевен. Участниците в срещата – представители на различните услуги от общината и гости от НАСО, бяха приветствани от г-н Стефан Захариев, ръководител на направление „Здравеопазване и социални дейности“ в Община Плевен. Беше представена работата на различните участници в срещата, в това число бяха поставени някои акценти върху проблеми и положителни теми в практиките на отделните видове услуги. Подчертан беше опита за развитието на нови услуги, както и стремеж към партньорство с неправителствени организации и работа по проекти.
Проведената дискусия включваше както общонационалните въпроси за качество на услуги, стандарти на работа в социалната сфера, работа по промяна на нормативни документи, професионално развитие на екипите, така и някои местни специфики, по които беше обсъдено възможността за бъдещо партньорство от страна на НАСО. В дискусията беше включена и темата за мястото на общините и необходимостта от национално и регионално партньорство за обмен на опит и развитие на добри практики, както и необходимостта от нормативни промени, съответстващи на развитието на новите услуги, създаващи се в рамките на деинституционализация на услугите в България. Обсъден беше и въпроса за работата на представителството на НАСО в град Плевен.